钦定古今图书集成/明伦汇编/宫闱典/第048卷 > 高祖阮修容
## 钦定古今图书集成/明伦汇编/宫闱典/第048卷 > 高祖阮修容

按《梁书后妃传》：“高祖阮修容，讳令嬴，本姓石，会稽馀
姚人也。齐始安王遥光纳焉。遥光败，入东昏宫。建康
城平，高祖纳为彩女。天监六年八月生世祖，寻拜为
修容，常随世祖出蕃。大同六年六月，薨于江州内寝，
时年六十七。其年十一月，归葬江宁县通望山，谥曰
宣。世祖即位，有司奏追崇为文宣太后。承圣二年，追”
赠太后父齐“故奉朝请灵宝散骑常侍、左卫将军，封
武康县侯，邑五百户；母陈氏武康侯夫人。”